…….(kommunevåpen, midtstilt)

……..(kommunenavn)

|  |  |
| --- | --- |
| Adresse:(*fyll inn adresse*) |  Unntatt offentlighet jf. offl. § 13jf. fvl. §§ 13 flg. |
|  |
| Deres ref: | Vår ref: | Dato: |
|  | (bes oppgitt ved alle henvendelser)  |

**Vedtak om rett og plikt til deltakelse i opplæring i norsk og samfunnskunnskap i til sammen 600 timer**

**Personopplysninger**

Navn: ………….

Fødselsnummer: ………….

DUF-nummer: ………….

Adresse: ………..

Oppholdstillatelse etter utlendingsloven § …..

**Vedtak**

I henhold til introduksjonsloven § 17 er det fattet vedtak om at du tilbys opplæring i til sammen 550 timer norsk og 50 timer samfunnskunnskap. Opplæringen vil foregå i ……..(bostedskommunen) kommune.

**Det rettslige grunnlaget**

Det fremgår av introduksjonsloven § 17 første ledd bokstav a, b, c og d at:

"Rett og plikt til deltakelse i gratis opplæring i norsk og samfunnskunnskap i til sammen 600 timer gjelder for utlending mellom 16 og 67 år som har fått

a) oppholdstillatelse etter utlendingsloven som danner grunnlag for permanent oppholdstillatelse,

b) kollektiv beskyttelse i massefluktsituasjon etter utlendingsloven § 34,

c) begrenset oppholdstillatelse som medlem av barnefamilie i påvente av dokumentert identitet etter utlendingsloven § 38 femte ledd bokstav a eller b, eller

d) begrenset oppholdstillatelse som enslig mindreårig i påvente av dokumentert identitet etter utlendingsloven § 38 femte ledd bokstav a eller b."

Gjennomføring av opplæringen vil som hovedregel være et vilkår for å få permanent oppholdstillatelse, jf. utlendingsloven § 62, og for å få norsk statsborgerskap, jf. statsborgerloven § 7 første ledd bokstav f, jf. § 8.

Rett til deltakelse i norsk og samfunnskunnskap gjelder i tre år, jf. introduksjonsloven § 17 fjerde ledd fjerde punktum. Fristen løper fra innvilgelse av første gangs tillatelse eller fra ankomst til riket hvis man har fått tillatelse før innreise, jf. § 17 fjerde ledd første punktum. For personer som omfattes av § 17 første ledd bokstav b, inntrer rett og plikt til deltakelse fra det tidspunkt vedkommende blir bosatt i kommunen i henhold til særskilt avtale mellom utlendingsmyndighetene og kommunen. For personer som omfattes av § 17 første ledd bokstav c, inntrer rett og plikt til deltakelse fra førstegangs fornyelse av oppholdstillatelsen. I særlige tilfeller kan rett og plikt til deltakelse inntre fra det tidspunktet krav om opplæring settes fram, jf. § 17 fjerde ledd femte punktum.

Det er innvandrerens alder og oppholdsgrunnlag etter utlendingsloven som avgjør om vedkommende har rett og/eller plikt til opplæring i norsk og samfunnskunnskap, jf. rundskriv til introduksjonsloven G-01/2016 på side 56. Endring i oppholdsgrunnlag kan derfor få betydning for den retten og plikten man har. På samme måte kan endret alder få betydning, ved at man kan falle ut av eller komme inn under personkretsen for rett og plikt.

**Kommunens vurdering og begrunnelse for vedtaket**

På grunnlag av din oppholdstillatelse og alder har kommunen kommet til at du omfattes av introduksjonsloven § 17 første ledd, og dermed har rett og plikt til å gjennomføre 550 timer opplæring i norsk og 50 timer opplæring i samfunnskunnskap. Opplæringen vil være gratis, såfremt du gjennomfører opplæringen innenfor treårsfristen i § 17 fjerde ledd fjerde punktum.

**Opplysninger om klageadgangen**

Etter § 22 i introduksjonsloven er det klageadgang på dette vedtaket. Klagefristen er tre uker fra du har mottatt vedtaket eller på annen måte er informert om vedtaket, jf. forvaltningsloven § 29. Rett klageinstans er Fylkesmannen i \_\_\_\_\_\_(*legg til fylkesnavn*).

En eventuell klage sendes til den kommunen som har fattet vedtaket. Kommunen skal etter at klagen er mottatt, gjennomgå saken på ny og foreta de undersøkelser som klagen gir grunn til. Kommunen kan oppheve eller endre vedtaket dersom den finner grunn til det. Fastholdes vedtaket, oversendes klagen til Fylkesmannen for endelig avgjørelse.

Det gjøres oppmerksom på at kommunen har alminnelig veiledningsplikt, jf. forvaltningsloven § 11. Du har adgang til å gjøre deg kjent med sakens dokumenter i den grad forvaltningsloven §§ 18 til 19 tillater det. Det er også adgang til å søke om utsatt iverksetting, jf. forvaltningsloven § 42. Utsatt iverksetting vil si at vedtaket ikke kan gjennomføres før klagefristen er ute eller klagen er avgjort.

Sted og dato: \_\_\_\_\_\_\_\_\_ (*fyll inn*)

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_leder (*skriv inn navn og tittel på leder*) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_saksbehandler (*skriv inn navn og tittel på saksbehandler*) |